b'\n_START_ARTICLE_\nJakob Pirnat\n_START_SECTION_\n\xc5\xbdivljenje in delo\n_START_PARAGRAPH_\nPirnat je leta 1871 kon\xc4\x8dal \xc5\xa1tudij prava v Gradcu in se kot odvetni\xc5\xa1ki pripravnik zaposlil v Celju, potem v Radgoni in ponovno v Celju (1874\xe2\x80\x931887). Samostojno odvetni\xc5\xa1tvo je nastopil v Kamniku (1878), vendar je poklic odvetnika kmalu opustil ter se vrnil v Velenje in bil tam mnogo let ravnatelj \xc5\xa0ale\xc5\xa1ke hranilnice in posojilnice, ter tudi sicer deloval v zadru\xc5\xbeni\xc5\xa1tvu. V starosti je \xc5\xbeivel odmaknjeno in \xc4\x8duda\xc5\xa1ko \xc5\xbeivljenje v svoji razpadajo\xc4\x8di gra\xc5\xa1\xc4\x8dini Laze pri Velenju. Svoje znatno premo\xc5\xbeenje v vrednosti 640.018 din je zapustil raznim ustanovam.'